b"\n_START_ARTICLE_\nManifestador\n_START_PARAGRAPH_\nUn manifestador \xc3\xa9s un element bastant habitual en els retaules barrocs que serveix per a donar \xc3\xa8mfasi i dimensi\xc3\xb3 escenogr\xc3\xa0fica a l'exposici\xc3\xb3 als fidels del Sant\xc3\xadssim Sagrament. Respon a la voluntat d'exaltar l'Eucaristia segons les directrius de la Contrareforma._NEWLINE_A Catalunya se'n troben, per exemple, als retaules barrocs de Santa Maria d'Arenys de Mar, de Santa Maria de Cadaqu\xc3\xa9s, o de Santa Teresa de Vic, tots ells obra de Pau Costa. Tamb\xc3\xa9 es troba al Retaule barroc del Miracle._NEWLINE_Aix\xc3\xad mateix, estava dotat de manifestador el desaparegut retaule de Santa Maria dels Turers de Banyoles, encomanat el 1650 a l'escultor Rafael Carreras."